
0–1 година
„Првата година не се мери 
по бројот на чекори што ги направило детето, 
туку по љубовта 
со која е придружувано во секој од нив.“


1–2 години
„Секое „Јас сам!“ е почеток на самостојноста. 
Дајте му можност на детето да се обиде.“

Како да ја користите оваа скрипта?


Оваа скрипта е подготвена врз основа на Националната програма за рано учење и развој на децата од предучилишна возраст и има за цел да им помогне на родителите полесно да ги препознаат развојните карактеристики и очекувања за секоја возраст.
Важно е да се има предвид дека развојот на секое дете е единствен. Некои деца одредени вештини ги совладуваат порано, други малку подоцна, а сепак се развиваат сосема уредно. 
Детскиот развој не е натпревар, туку процес во кој секое дете напредува со свое темпо.
Затоа, оваа скрипта е наменета да ви помогне полесно да ги препознаете најважните развојни чекори низ кои поминува вашето дете на одредена возраст.. Но тие никако не треба да се сфатат како строги правила или тест што секое дете мора да го исполни во точно определено време. 
Додека ја читате скриптата, обрнете внимание на она што вашето дете веќе го знае и умее, но и на начините на кои можете дополнително да го поттикнете неговиот развој преку игра, разговор, читање, движење и заеднички активности.

Доколку забележите дека вашето дете подолг временски период не покажува повеќе вештини кои се очекуваат за неговата возраст, тоа не значи дека треба веднаш да се загрижите. Разговарајте со воспитувачот, стручниот тим на градинката или со матичниот педијатар. Раното препознавање на евентуалните потешкотии овозможува навремена поддршка и најдобри можности за понатамошен развој.

Запомнете – секој нов збор, секој цртеж, секое поставено прашање, секоја насмевка и секој самостоен обид се чекори кон растењето. Прославете ги малите успеси, бидете трпеливи во предизвиците и уживајте во секој момент од детството на вашето дете.







РАЗВОЈНИТЕ ДОМЕНИ се дефинираат како различни аспекти на развојот на детската личност. Со дефинирање на домените, ние укажуваме што сакаме да вреднуваме, и какви сакаме да бидат нашите деца и нашата заедница.             

СТАНДАРДИТЕ  за рано учење и развој се однесуваат на она:  Што децата треба да знаат и можат да го направат, во текот на нивниот развој, на  одредена  возраст.  Стандардите се генерални вештини, однесувања и концепти,  кои децата ги развиваат во рамките на секој РАЗВОЕН ДОМЕН.




Постојат  Пет основни домени на развој :
1.   Физичко здравје и моторен развој                                                                                                          2.   Социоемоционален Развој                                                                                                                3.   Развој на јазикот, описменување и комуникација                                                                   4.   Когнитивен развој и стекнување на општи знаења                                                                             5.   Развој на пристап кон учење

Следи детална разработка на секој од нив.

	ПОДДОМЕН:   ГРУБ МОТОРЕН РАЗВОЈ

	
	

	1.
	Стандард:  
	Детето одржува рамнотежа

	
	1.1.
	Детето ја држи главата исправено.

	
	1.2.
	Детето ги подига главата и градите додека лежи на стомак.

	
	1.3.
	Детето се превртува од грб на стомак, и обратно.

	
	1.4.
	Детето легнато на стомак го влече телото нанапред со рацете.

	
	1.5.
	Детето седи на стол, исправено, без придржување.

	
	1.6.
	Детето лази на раце и колена кон саканиот предмет.

	
	1.7.
	Детето самостојно оди исправено.

	
	1.8.
	Детето се наведнува под маса за да земе играчка и повторно се исправа без помош од возрасен.

	
	1.9.
	Детето се качува и симнува од кревет самостојно.

	
	1.10.
	Детето во исправена положба фрла топка над главата без паѓање.

	
	1.11.
	Детето се качува и симнува по скали, поставувајќи ги двете стапала на една скала   со придржување.

	
	1.12.
	Детето самостојно прави неколку чекори наназад.


	
	
	

	2.
	Стандард:  
	Контрола на делови од телото

	
	2.1.
	Детето ги движи рацете кон устата.

	
	2.2.
	Детето ги исправа и свиткува нозете и рацете додека лежи на грб.

	
	2.3.
	Детето префрла предмет од една рака во друга.

	
	2.4.
	Детето ја подигнува едната нога додека лежи на грб и го става стапалото во уста.

	
	2.5.
	Детето ги користи и рацете и нозете за промена на положба на телото.

	
	2.6.
	Детето се исправа од седната или легната положба, користејќи ги сите четири екстремитети.

	
	2.7.
	Детето се качува од подот на кревет или на друг низок дел од мебелот, без поддршка од возрасен.

	
	2.8.
	Детето оди и стои исправено, со стеснета база помеѓу нозете.

	
	2.9.
	Детето се придржува за раката на возрасен и со едната нога шутира топка нанапред.


	
	
	

	3.
	Стандард:  
	Се движи координирано со цел

	
	3.1.
	Детето ја врти главата кон извор на светлина или звук.

	
	3.2.
	Детето ги придвижува телото и рацете кон покажан предмет.

	
	3.3.
	Детето посегнува со телото кон испуштен предмет додека седи.

	
	3.4.
	Детето се исправа од седечка во стоечка положба.

	
	3.5.
	Детето се подигнува на прсти за да дофати некој предмет, поставен на висина.

	
	3.6.
	Детето се качува на стол и седнува самостојно.

	
	3.7.
	Детето го менува правецот на движење со цел.

	
	3.8.
	Детето турка и влече предмети додека оди.

	
	3.9.
	Детето клекнува за да види што има под маса и повторно се исправа.

	4.
	Стандард:  
	Свесност за своето тело во однос на подвижни и неподвижни препреки

	
	4.1.
	Детето се одбива со нозете од тврда подлога додека е во исправена положба.

	
	4.2.
	Детето, поставено во седечка положба, спонтано се потпира наназад.

	
	4.3.
	Детето го прекинува движењето пред поставена пречка.

	
	4.4.
	Детето заобиколува поставена пречка при одење.

	
	4.5.
	Детето оди исправено и се протнува под маса.

	
	4.6.
	Детето заобиколува поставени пречки.






	
	ПОДДОМЕН:    ФИН  МОТОРЕН РАЗВОЈ

	
	

	5.
	Стандард:  
	Контрола на дланките и прстите

	
	5.1.
	Детето посега со дланката по подаден предмет.

	
	5.2.
	Детето ја држи цврсто тропалката во дланката.

	
	5.3.
	Детето зграпчува со дланката подаден предмет, го држи и по извесно време го пушта подадениот предмет.

	
	5.4.
	Детето плеска со дланките.

	
	5.5.
	Детето префрла еден објект од една дланка во друга .

	
	5.6.
	Детето фрла подадена топка со двете дланки.

	
	5.7.
	Детето ја држи чашата со двете дланки и пие самостојно.

	
	5.8.
	Детето превртува страници од книга (обично 2-3 страници одеднаш).

	
	5.9.
	Детето цеди натопен сунѓер, со стегање на сунѓерот со сите прсти од едната дланка.

	
	5.10.
	Детето раздвојува и спојува едноставни играчки.

	
	5.11.
	Детето го витка рачниот зглоб во сите правци (отвора квака, одвртува квака ...).

	
	5.12.
	Детето ја опфаќа подадената чаша со прстите од едната рака или ја опфаќа рачката со свиткување на прстите.


	
	
	

	6.
	Стандард:  
	Ракува со предмети за општа употреба

	
	6.1.
	Детето држи мали предмети во двете дланки и ги удира едни од други.

	
	6.2.
	Детето држи предмет/играчка во едната дланка и игра со неа со другата дланка.

	
	6.3.
	Детето собира мали предмети од масата со палецот и показалецот.

	
	6.4.
	Детето го држи фломастерот (маркерот) со стегната дланка во вид на тупаница и се обидува да чкрта по листот.

	
	6.5.
	Детето опфаќа помали предмети со прстите од едната дланка и ги става во поголем сад.

	
	6.6.
	Детето одвртува и завртува играчка на навивање со една рака, користејќи ги сите прсти на дланката.

	ПОДДОМЕН:    ЗДРАВО И БЕЗБЕДНО ОДНЕСУВАЊЕ

	
	
	

	7.
	Стандард:  
	Лична нега и хигиена

	
	7.1.
	Детето си игра додека се бања.

	
	7.2.
	Детето реагира на дојката на мајката кога е гладно.

	
	7.3.
	Детето покажува со прст или ја дофаќа храната кога е гладно.

	
	7.4.
	Детето ги држи рацете под млаз вода за да ги мие со помош на возрасен.

	
	7.5.
	Детето ги мачка рацете со сапун и меѓусебно ги трие.

	
	7.6.
	Детето користи лажица за време на јадење.

	
	7.7.
	Детето ги четка забите со четкичка за заби со помош на возрасен.

	
	7.8.
	Детето седи на маса за време на оброкот.

	
	7.9.
	Детето ги става рацете во ракавот на палтото и помага при негово облекување.


	
	
	

	8.
	Стандард:  
	Препознавање на штетни и опасни ситуации

	
	8.1.
	Детето плаче (се вознемирува) при нагло зголемена врева во просторијата.

	
	8.2.
	Детето отстранува дел од облеката ако му е топло.

	
	8.3.
	Детето реагира на забрана од возрасна личност, но има потреба од дополнителна помош.

	
	8.4.
	Детето ја држи раката на возрасната личност при шетање на јавни места.

	
	8.5.
	Детето препознава некои знаци на болест (болка, чувство на ладно, чувство на топло).







	
	ПОДДОМЕН:    СЕНЗОМОТОРЕН РАЗВОЈ

	
	
	

	9.
	Стандард:  
	Регулација на движења со сетила

	
	9.1.
	Детето ја врти главата кон извор на звук.

	
	9.2.
	Детето посегнува по подадена играчка и ја става во уста.

	
	9.3.
	Детето се обидува да дофати предмет кој е во движење.

	
	9.4.
	Детето ја повлекува раката при допир на топол предмет.

	
	9.5.
	Детето става шупливи играчки една во друга.

	
	9.6.
	Детето реди една коцка врз друга и потоа ги растура.

	
	9.7.
	Детето реагира со гримаса при пробување одредена храна.

	
	9.8.
	Детето протнува помал предмет во поголем отвор со соодветна форма.

	
	9.9.
	Детето истура вода од помал сад во поголем.

	ПОДДОМЕН:    СОЦИЈАЛЕН РАЗВОЈ

	
	
	

	1.
	Стандард:  
	Прави разлика помеѓу познати и непознати возрасни лица

	
	1.1.
	Детето престанува да плаче кога го зема во прегратки позната личност.

	
	1.2.
	Детето реагира на непознато лице со плач или движење на телото.

	
	1.3
	Детето реагира со насмевка на познат лик, ги подава рацете кон познатата личност.

	
	1.4.
	Детето разгледува наоколу за да ја најде познатата личност.

	
	1.5.
	Детето се приближува кон позната возрасна личност во непозната средина (ја фаќа за рака, бара да ја крене во раце...).

	
	1.6.
	Детето имитира гласови на луѓе кои ги знае (како кашла дедо...).

	
	1.7.
	Детето имитира активности на блиска личност (се преправа дека готви или чита како возрасната личност).

	
	1.8.
	Детето соодветно одговара на поздрав упатен од блиско лице.


	
	
	

	2.
	Стандард:  
	Детето може да развие социјални вештини во интеракција со други деца

	
	2.1.
	Детето ја допира косата или делови од лице на друго дете во своја близина.

	
	2.2.
	Детето спонтано му се насмевнува на друго дете.

	
	2.3.
	Детето му ја нуди својата играчка на друго дете, но реагира со плач или негодување ако детето му ја земе играчката.

	
	2.4.
	Детето се интересира за врсниците, им се доближува и ги допира.

	
	2.5.
	Детето краткотрајно игра со другарче.


	
	
	

	3.
	Стандард:  
	Детето може да развие социјални вештини во интеракција со возрасни

	
	3.1.
	Детето ја гледа мајката или некој друг познат член кога му зборува.

	
	3.2.
	Детето привлекува внимание на позната личност со вокализација, обид за допирање или насмевнување.

	
	3.3.
	Детето прифаќа и бара помош од позната личност.

	
	3.4.
	Детето покажува интерес да учествува во заеднички активности со возрасни.


	
	
	

	4.
	Стандард:  
	Детето може да ги забележи и да ги почитува сличностите и разликите кај луѓето

	
	4.1.
	Детето се гледа себеси во огледало и се смее.

	
	4.2.
	Детето се загледува подолго во познато лице кое носи нови очила или нова капа.

	
	4.3.
	Детето покажува разлики на одредени ликови од детски книги.

	
	4.4.
	Детето именува со „баба" личност која има бела коса или очила.

	
	4.5.
	Детето го нарекува помалото дете во својата околина со „бебе".

	
	4.6.
	Детето се интересира за непозната личност во својата околина.

	ПОДДОМЕН:    ЕМОЦИОНАЛЕН  РАЗВОЈ

	
	
	

	5.
	Стандард:  
	Детето го развива поимот за себе

	
	5.1.
	Детето го истражува сопственото тело.

	
	5.2.
	Детето го приспособува плачот во зависност од своите потреби.

	
	5.3.
	Детето реагира со гестикулации и звуци кога ќе го слушне своето име.

	
	5.4.
	Детето го допира огледалото кога возрасен го прашува каде е детето.

	
	5.5.
	Детето се јавува на повикување на своето име.

	
	5.6.
	Детето протестира и одбива да јаде храна која не ја сака.

	
	5.7.
	Детето сака да изврши некоја активност самостојно.

	
	5.8.
	Детето ги препознава деловите од своето тело кога возрасен ги именува.

	
	5.9.
	Детето ги препознава сопствените предмети и играчки.


	
	
	

	6.
	Стандард:  
	Детето може да ги препознае и соодветно да ги изразува своите емоции

	
	6.1.
	Детето се насмевнува на познат и ведар лик.

	
	6.2.
	Детето плаче кога си заминува познат лик од негова близина.

	
	6.3.
	Детето реагира на емотивен израз на човечки лик.

	
	6.4.
	Детето се забавува и се смее кога некој прави гримаси или необични движења.

	
	6.5.
	Детето препознава различни емоции кај себе и кај другите.

	
	6.6.
	Детето ја прекинува активноста или играта ако заплаче друго дете.

	
	6.7.
	6.7. Детето се обидува да смири дете кое плаче во негова близина (го гали...).


	
	
	

	7.
	Стандард:  
	Детето се гордее со своите постигнувања и верува во своите способности

	
	7.1.
	Детето се смее и се радува кога успева во некоја активност.

	
	7.2.
	Детето повторува одредени звуци или движења кога забележува дека тоа има некаков ефект.

	
	7.3.
	Детето се насмевнува кога го охрабрувате при успешно проодување.

	
	7.4.
	Детето упорно се обидува да достигне некој предмет кој е надвор од неговиот дофат.

	
	7.5.
	Детето се смее со задоволство кога ќе постигне успех.

	
	7.6.
	Детето плеска со рацете и вели „браво" кога ќе заврши некоја активност со успех.


	
	
	

	8.
	Стандард:  
	Детето може да ги контролира сопствените чувства

	
	8.1.
	Детето се смирува кога е возбудено со цицање или подавање на некоја играчка.

	
	8.2.
	Детето престанува да плаче кога забележува познато лице во околината.

	
	8.3.
	Детето престанува да плаче кога е задоволно.

	
	8.4.
	Детето престанува да биде агресивно кон други лица или предмети кога му се одвлекува вниманието.

	
	8.5.
	Детето престанува да се лути по одземањето на играчката од страна на друго дете.






3  ДОМЕН:   ЈАЗИК, КОМУНИКАЦИЈА И РАЗВОЈ НА ПИСМЕНОСТ до 2 год



	
	ПОДДОМЕН:    ЈАЗИК И КОМУНИКАЦИЈА

	
	
	

	1.
	Стандард:  
	Детето може да слуша и разбира говорен јазик

	
	1.1.
	Детето ги движи рацете и нозете кога слуша познат глас.

	
	1.2.
	Детето го вперува погледот во ликот на говорникот.

	
	1.3
	Детето го свртува вниманието за да се фокусира на некој предмет или  личност во  која гледа возрасниот.

	
	1.4.
	Детето го насочува погледот кон предметот за кој се зборува.

	
	1.5.
	Детето ја мрда главата за да одговори „да" или „не" на едноставни прашања.

	
	1.6.
	Детето прекинува со активноста кога ќе му се каже „не, не".

	
	1.7.
	Детето слуша кратка и едноставна приказна.

	
	1.8.
	Детето повторува вербални кратки пораки кога ќе ги слушне.

	
	1.9.
	Детето поврзува зборови со одредени предмети.

	
	1.10.
	Детето го прекинува возрасниот додека му чита приказна и прашува „Зошто?".


	
	
	

	2.
	Стандард:  
	Детето може да зборува и комуницира

	
	2.1.
	Детето испушта гласови за да предизвика внимание.

	
	2.2.
	Детето „гуга" со поврзани самогласки.

	
	2.3.
	Детето си зборува „само со себе", преку испуштање разни звуци.

	
	2.4.
	Детето употребува гласови од својот мајчин јазик.

	
	2.5.
	Детето знае да го каже името на мама, тато, баба.

	
	2.6.
	Детето имитира едноставни зборови.

	
	2.7.
	Детето кажува реченица составена од 2-3 збора.

	
	2.8.
	Детето употребува зголемен број зборови и ги става во реченици или изрази.

	
	2.9.
	Детето користи негација (не) или прости прашални зборови (што, зошто).


	
	
	

	3.
	Стандард:  
	Детето може да го збогати својот речник и да покаже напредок во правилниот говор

	
	3.1.
	Детето се огласува со самогласки (а, у, е...).

	
	3.2.
	Детето „гуга" со наизменично користење на самогласки и согласки (ма, га, ба...).

	
	3.3.
	Детето користи еден збор за да комуницира со возрасен.

	
	3.4.
	Детето подолго време неразбирливо брбори.

	
	3.5.
	Детето имитира зборови кои за првпат ги слуша.

	
	3.6.
	Детето објаснува слика или цртеж со 3-4 збора.













3  ДОМЕН:   ЈАЗИК, КОМУНИКАЦИЈА И РАЗВОЈ НА ПИСМЕНОСТ до 2 год


	
	ПОДДОМЕН:    ОСНОВИ НА ЧИТАЊЕ

	
	
	

	4.
	Стандард:  
	Покажува интерес кон печатени материјали

	
	4.1.
	Детето тутка лист од хартија или весник.

	
	4.2.
	Детето посега по илустрирана сликовница со многу бои.

	
	4.3.
	Детето внимава на гласот на возрасната личност, додека таа го држи во скут и му чита.

	
	4.4.
	Детето разгледува корица од сликовница.

	
	4.5.
	Детето одбира некоја сликовница и бара да му ја читате.

	
	4.6.
	Детето покажува интерес за сликовници.

	
	4.7.
	Детето постојано сака да му ја читате истата приказна.


	
	
	

	5.
	Стандард:  
	Детето може да препознае пишани симболи и букви

	
	5.1.
	Детето се загледува во слики и постери по ѕидовите.

	
	5.2.
	Детето ја покажува бараната слика на книгата.

	
	5.3.
	Детето ги покажува зборовите во сликовницата.

	
	5.4.
	Детето препознава печатени логоа или симболите на омилените предмети, храна.

	
	5.5.
	Детето ја покажува вистинската слика во книгата кога го прашувате да ја покаже  („Каде е цвеќето"? „Каде е кучето"?).







	
	ПОДДОМЕН:    ОСНОВИ НА ПИШУВАЊЕ

	
	
	

	6.
	Стандард:  
	Детето може да се вклучи во активности поврзани со пишување

	
	6.1.
	Детето експериментира со алатки за пишување.

	
	6.2.
	Детето спонтано чкрта на лист хартија, без одреден правец и место.

	
	6.3.
	Детето прави точки на лист хартија со дебел фломастер.

	
	6.4.
	Детето чкрта спонтано, со еден потег, правејќи кружни движења.

	
	6.5.
	Детето црта хоризонтални и вертикални линии со еден потег.


	
	
	

	7.
	Стандард:  
	Детето може да ги искажува своите идеи преку пишани симболи и букви

	
	7.1.
	Детето и го покажува напишаниот и исцртан лист на друга личност.

	
	7.2.
	Детето чкрта на лист хартија, за да нацрта нешто.

	
	7.3.
	Детето чкрта на лист хартија за да и напише писмо на позната личност.









4  ДОМЕН:  КОГНИТИВЕН РАЗВОЈ И СТЕКНУВАЊЕ НА ОПШТИ ЗНАЕЊА до 2 год



	
	ПОДДОМЕН:    ЛОГИКА И РАЗМИСЛУВАЊЕ

	
	
	

	1.
	Стандард:  
	Детето демонстрира способност дфа истражува и открива

	
	1.1.
	Се загледува или се врти со телото за да ја следи играчката или предметот, кој е во движење.

	
	1.2.
	Детето пронаоѓа делумно скриен предмет.

	
	1.3
	Детето постојано ја испушта играчката која му ја додавате и набљудува што       ќе се случи.

	
	1.4.
	Детето притиска копче на ТВ или радиоприемник и ги разбира последиците.

	
	1.5.
	Детето отвора фиоки и плакари за да открие што има во нив.

	
	1.6.
	Детето ја поставува топката на искосена површина и гледа како таа се тркала.

	
	1.7.
	Детето ракува со механичка играчка

	
	1.8.
	Детето истура вода во песокот (во земјата) за да направи кал.







	
	ПОДДОМЕН:    МАТЕМАТИКА И БРОЕЊЕ

	
	
	

	2.
	Стандард:  
	Детето демонстрира занаење за количина, бројки и броење

	
	2.1.
	Детето употребува гестикулација кога бара „уште".

	
	2.2.
	Детето ја подава празната чаша и бара уште вода или сок...

	
	2.3.
	Детето покажува со прсти колку години има.

	
	2.4.
	Детето спомнува бројки при играње (песнички со бројки, брои скали, играчки, коцки).

	
	2.5.
	Детето подава една коцка (или друг предмет) по барање.


	
	
	

	3.
	Стандард:  
	Детето демонстрира способност з класификација и серијација

	
	3.1.
	Детето ја поврзува капата со главата (ја става и ја вади капата од главата на кукла или на некоја блиска возрасна личност).

	
	3.2.
	Детето групира неколку предмети, според големина, со асистенција.

	
	3.3.
	Детето ги одделува тенџерињата од капаците.

	
	3.4.
	Детето ги групира децата како „бебиња" и „големи деца".

	
	3.5.
	Детето групира предмети според форма самостојно.

	
	3.6.

	Детето покрива помал предмет со поголем.











4  ДОМЕН:  КОГНИТИВЕН РАЗВОЈ И СТЕКНУВАЊЕ НА ОПШТИ ЗНАЕЊА до 2 год


	
	ПОДДОМЕН:    НАУКА

	
	
	

	4.
	Стандард:  
	Стекнува информации за средината преку набљудување и манипулација

	
	4.1.
	Детето става во уста предмет кој го држи во рацете, го вади од устата, го загледува и повторно го става во устата.

	
	4.2.
	Детето ги поврзува работите што се случуваат (удира два предмета за да го слушне звукот).

	
	4.3.
	Детето притиска на копчињата од некоја играчка или предмет за да ја вклучи.

	
	4.4.
	Детето ги покажува составните делови на некој предмет.

	
	4.5.
	Детето забележува разлики помеѓу одредени предмети (на пр. во големина).

	
	4.6.
	Детето прашува: „Што е тоа?" ако слушне или здогледа нешто непознато.


	
	
	

	5.
	Стандард:  
	Детето ги набљудува и опишува карактеристиките  на живиот свет

	
	5.1.
	Детето се загледува во шарени цвеќиња во вазна или во домашни миленичиња, кои се движат во неговата околина.

	
	5.2.
	Детето го набљудува движењето на рибите во аквариумот.

	
	5.3.
	Детето поврзува одредени звуци со слики од одредени животни (маче со „мјау", куче со „ав-ав", жаба со „кре-кре"...).

	
	5.4.
	Детето се наведнува да помириса цвеќе во вазната.

	
	5.5.
	Детето го превртува листот од некое растение во рацете, го кине, го тутка.

	
	5.6.
	Детето покажува одредени растенија и животни на слика или во природа.

	
	5.7.

	Детето, по барање, именува одредени растенија и животни.

	
	
	

	6.
	Стандард:  
	Детето ги набљудува и опишува карактеристиките  на неживата природа

	
	6.1.
	Детето се врти кон извор на светлина (на сонцето, грмотевицата, итн.).

	
	6.2.
	Детето постојано ја плеска водата за да прска додека се бања.

	
	6.3.
	Детето става вода во песокот за да го размекне.

	
	6.4.
	Детето ги препознава надворешните временски прилики  (сака да оди  надвор кога     врне снег).

	
	6.5.

	Детето се обидува да дофати снегулка или капка вода кога врне дожд или снег.

	
	
	

	7.
	Стандард:  
	Основа на човековото живо и општествено суштество

	
	7.1.
	Детето ги следи со поглед лицата коишто се движат во неговата близина.

	
	7.2.
	Детето го истражува лицето на возрасната личност преку допирање на разни делови (нос, уста, брада).

	
	7.3.
	Детето ги покажува деловите од своето тело.

	
	7.4.
	Детето имитира одредени движења што ги изведуваат други лица во неговата околина.

	
	7.5.
	Детето именува професии на некои познати лица (ова е докторката).

	
	7.6.
	Детето ја именува активноста што ја прави некоја позната личност во близина (мама пишува, дедо чита...).










	
	ПОДДОМЕН:    УМЕТНОСТ

	
	
	

	8.
	Стандард:  
	Детето разликува различни звуци / гласови

	
	8.1.
	Детето ја врти главата кон познат глас, познато лице (мајка, старател...).

	
	8.2.
	Детето се врти со главата на познат звук.

	
	8.3.
	Детето реагира на различни звуци (глас од познат, музичка емисија, позната песна), го занишува телото и се преправа дека танцува.

	
	8.4.
	Детето препознава музика на некоја омилена емисија за деца и се загледува во телевизорот.

	
	8.5.
	Детето постојано отвора музичка играчка за да го слушне пријатниот звук.


	
	
	

	9.
	Стандард:  
	Детето демонстрира интерес за учество во музички активности

	
	9.1.
	Детето експериментира со музичка играчка (ја превртува во рацете).

	
	9.2.
	Детето реагира со движење на телото и израз на лицето на познат звук или глас.

	
	9.3.
	Детето имитира звук на некој инструмент, некоја звучна играчка или некој омилен звук од телевизија.

	
	9.4.
	Детето го движи телото според тактот на музиката (се обидува да танцува).

	
	9.5.
	Детето потпевнува позната и омилена песничка.


	
	
	

	10
	Стандард:  
	Демонстрира интерес за учество во разни форми на визуелна креативност

	
	10.1.
	Детето ја подигнува главата спонтано, за да види некоја фотографија или слика (фиксира поглед во фотографии, слики и во огледало).

	
	10.2.
	Детето држи големи фломастери, маркери, креди и се обидува да чкрта на која било површина (на ѕид, маса...).

	
	10.3.
	Детето слободно црта различни линии.















5  ДОМЕН:   ПРИСТАП КОН УЧЕЊЕ  до 2 год



	
	ПОДДОМЕН:    ЉУБОПИТНОСТ И ИНИЦИЈАТИВНОСТ

	
	
	

	1.
	Стандард:  
	Детето може да научи нови работи и да стекне нови искуства

	
	1.1.
	Детето гледа нанапред или наназад во различни предмети или лица.

	
	1.2.
	Детето се врти за да го открие правецот од каде што доаѓа гласот/звукот.

	
	1.3
	Детето загледува во непознати предмети во околината.

	
	1.4.
	Детето притиска на копчиња за да предизвика звук.

	
	1.5.
	Детето прашува за луѓето од својата околина.

	
	1.6.

	Детето поставува прашања: Што? Како? Зошто?

	
	
	

	2.
	Стандард:  
	Детето може да превземе иницијатива

	
	2.1.
	Детето му се насмевнува на блиско лице за да сврти внимание кон себе.

	
	2.2.
	Детето ја одбира омилената играчка помеѓу предметите што се наоѓаат пред него.

	
	2.3.
	Детето се преправа дека ја отвора вратата со играчка или предмет кој личи на клуч.

	
	2.4.
	Детето иницира игра самостојно, со одредена играчка или предмет за да го понуди за игра.

	
	2.5.
	Детето започнува нова активност и презема ризик (минимален), се качува на столче за да дофати некој предмет од интерес.

5  ДОМЕН:   ПРИСТАП КОН УЧЕЊЕ  до 2 год



	
	ПОДДОМЕН:    КРЕАТИВНОСТ И ИСТРАЈНОСТ

	
	
	

	3.
	Стандард:  
	Детето покажува истрајност во преземените активности

	
	3.1.
	Детето пократко време го задржува своето внимание на одреден предмет       (ја превртува играчката во рацете).

	
	3.2.
	Детето ги крева рацете нагоре и плаче се додека не го земете в раце.

	
	3.3.
	Детето ја бара омилената играчка.

	
	3.4.
	Детето подолго време се заигрува со одредена игра/играчка.

	
	3.5.
	Детето постојано сака да ги повторува омилените активности.

	
	3.6.
	Детето подолго време се обидува да ги нареди коцките.


	
	
	

	4.
	Стандард:  
	Може да ја користи својата креативност во секојдневните активности

	
	4.1.
	Детето ги испитува своите дланки преку гледање, ставање во уста и допирање една со друга.

	
	4.2.
	Детето повторува дејства коишто претходно ги видело (постојано го испушта подадениот предмет или играчка).

	
	4.3.
	Детето различно ги употребува играчките. Ги комбинира на креативен начин (зема некој предмет кој личи на телефон и се преправа дека зборува).

	
	4.4.
	Детето ја менува намената на предметите за општа употреба (лажиците и тенџерето како ударни инструменти).

	
	
	

	5.
	Стандард:  
	Може да учи на различни начини од сопственото искуство

	
	5.1.
	Детето притиска копчиња на одредени играчки или предмети, за да предизвика одредени промени (звук, слика...).

	
	5.2.
	Детето ја повторува играта од претходниот ден.

	
	5.3.
	Детето предвидува резултат од одредена активност (на пр. ако мама го стави тенџерето на шпорет, сигурно ќе готви).

	
	5.4.
	Детето оди полека додека држи чаша наполнета со млеко или вода, за да не ја истури.














Наместо заклучок


Детството не е трка кон целта, туку патување исполнето со игра, љубов, откривање и растење. Не е најважно, детето да биде прво во се (прво да запомни, прво да совлада, прво да научи...) туку да учи со радост, љубопитност и чувство на сигурност.

Бидете негов најголем охрабрувач. Слушајте го, разговарајте со него, играјте, читајте, поставувајте прашања и радувајте се на секој негов нов успех. Токму тие секојдневни моменти се најсилната поддршка за здравиот развој.

Запомнете – на вашето дете не му е потребен совршен родител. На Вашето дете му е потребен родител кој го сака, го разбира, верува во него и е покрај него додека расте.

Заедно, семејството и градинката создаваат средина во која секое дете може да го развие својот потенцијал, да изгради самодоверба и со насмевка да зачекори кон новите животни предизвици.

« poauTenn, o, v
Jlajte u BaXHOCT Ha

emouuoHanHaTa 6onka,
WCTO Kako U Ha 1}"3"‘"(373.

Ha PaH3e WTo rvu rnepame,
HajuecTo o6pHyBame !9
noseKe BHUMaHue,
OTKOJIKY Ha yyBcTBaTa
Ha perteto.

Panata wTo He ce rnepa,
He 3Hauy aeKa He 6onm.

Moxebu, 60nu
MHory noseke!

:': Cnywajre. Pa36upajte. Moaapxysajte.
/v Bawara nopapuuka e HUBHA cUNa.





